Diari Oficial de la Generalitat Valenciana


Sumari del DOGV 4944, del 11-02-2005 (2005/1055)

RESOLUCIÓ de 17 de setembre de 2004, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada LSMT 20 kV Sis Circuits ET Rojales-polígon industrial i Guardamar del Segura, tram 1 des de ET Rojales a derivació 1 al terme municipal de Rojales (Alacant). ATLINE/2003/600.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1055


Data del document
:   17-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Rojales
    * empresa privada
    * subministrament d'energia elèctrica

RESOLUCIÓ de 17 de setembre de 2004, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada LSMT 20 kV Sis Circuits ET Rojales-polígon industrial i Guardamar del Segura, tram 1 des de ET Rojales a derivació 1 al terme municipal de Rojales (Alacant). ATLINE/2003/600. [2005/M1055]
  
Per Resolució d'esta Unitat Territorial d'Energia, de 3 de febrer de 2004, es va sotmetre a informació pública conjunta l'aprovació de projecte, autorització administrativa, declaració, en concret, d'utilitat pública i la relació concreta i individualitzada de béns i drets afectats per la referida línia elèctrica, amb la petició prèvia a l'empara del que establix l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SAU.
  
Durant el període d'informació pública la Divisió de Carreteres, dependent de la Conselleria d'Infraestructures i Transport de la Generalitat Valenciana, va emetre un informe desfavorable a l'encreuament de la CV-90 en la manera definida en el projecte presentat, ja que considera que l'encreuament havia de ser més llarg i respectar la zona de protecció. La mercantil Iberdrola Distribución Eléctrica, SAU havia presentat una nova separata que esmena l'encreuament i respecta la condició exigida per la Divisió de Carreteres, la qual ha emés un informe favorable amb la dita modificació.
  
Atés que s'han respectat els drets dels particulars i s'han fet compatibles en els aspectes tècnics, econòmics i mediambientals amb un traçat racional de les instal·lacions i sense perjudici de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que disposen els articles 128 i 148 del Reial Decret 1.955/2000, d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE 27.12.2000); així com en els articles 53 i 54 de la Llei 54/1997, de 27 de novembre, del Sector Elèctric (BOE 27.11.1997), esta Unitat Territorial d'Energia ha resolt aprovar el projecte d'execució i autoritzar a Iberdrola Distribución Eléctrica, SA la instal·lació elèctrica denominada LSMT 20 kV sis circuits ET Rojales-polígon industrial i Guardamar del Segura, tram 1 des de ET Rojales a derivació 1 al terme municipal de Rojales (Alacant) i declarar al mateix temps la seua utilitat pública en concret i s'establixen en qualsevol cas les prescripcions següents:
  
Primera. En tot moment haurà de complir-se tot el que establix el Reial Decret 1.955/2000, així com la Llei 54/1997, del Sector Elèctric.
  
Segona. El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i queden especificats en les dades bàsiques següents:
  
Tensió: 20 kV.
  
Longitud LSMT: 2.020 metres.
  
Conductors: alumini compacte, secció circular, classe 2 UNE 21-022 seccions 3X (1x400) MM2 Al
  
Aïllament: HEPRZ1
  
Origen i final: el tram de 6 línies subterrània de MT que s'ha d'instal·lar comença en la ET Rojales discorre pel paratge Torrejón de San Bruno, creua la carretera CV-905 PK 1,5 i passa per la carretera del canal a enllaçar amb la fase 2 del projecte, tot el traçat discorre pel terme municipal de Rojales.
  
Quarta. Els encreuaments especials i altres afeccions de béns de domini públic es realitzaran de conformitat amb les condiciones imposades pels organismes competents en cada cas.
  
Cinquena. Iberdrola Distribución Eléctrica, SAU donarà compte de l'acabament de les instal·lacions a este servici territorial per al seu reconeixement definitiu i alçament de l'acta de posada en servici de les instal·lacions ja que sense este requisit no podran entrar en funcionament.
  
Sisena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.